นายกรัฐมนตรี ยืนยันไม่ไปร่วมหาเสียงกับพรรคการเมือง และยังทำงานตามปกติเหมือนเดิม
พลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ หรือ คสช. เปิดเผยภายหลังเป็นประธานการประชุมร่วมระหว่างคณะกรรมการบูรณาการนโยบายพัฒนาภาค และคณะกรรมการนโยบายการบริหารงานจังหวัดและกลุ่มจังหวัดแบบบูรณาการ ที่ตึกภักดีบดินทร์ ทำเนียบรัฐบาล ก่อนเดินขึ้นตึกไทยคู่ฟ้า ถึงความชัดเจนการขึ้นเวทีปราศรัยช่วยพรรคการเมืองหาเสียงที่จังหวัดนครราชสีมา ในวันที่ 10 มีนาคมนี้ ว่า ตนไม่ได้ไปช่วยหาเสียงให้กับพรรคการเมืองไหน และยังทำงานเหมือนเดิม ก่อนส่งสัญลักษณ์ไอเลิฟยูให้กับสื่อมวลชน